සංචරණ සීමා පවතින කාලසීමාව තුල අත්‍යවශ්‍ය සේවා බලපත්‍රයක් ලබාගෙන එම බලපත්‍රය මුවාවෙන් ගංජා ප්‍රවාහනය කළ ලොරි රථයක් පොලිස් භාරයට ගෙන තිබෙනවා.ඒ සමඟ අදාල ලොරි රථයේ රියදුරු ද අත්අඩංගුවට ගෙන ඇති අතර ඔහු 56 හැවිරිදි වියේ පසුවන අයෙක් බවයි පොලිසිය සඳහන් කළේ.ගල්ගමුව පොලිසිය විසින් ඊයේ මෙම අත්අඩංගුවට ගැනීම සිදුකර ඇති අතර එහිදී ගංජා කිලෝග්‍රෑම් 01යි ග්‍රෑම් 100ක ප්‍රමාණයක් සොයාගෙන තිබෙනවා.කුකුළන් සහ බිත්තර ප්‍රවාහනය කරන බවට පවසමින් මන්නාරම දිසාපතිවරයාගෙන් සැකකරු අදාල අත්‍යවශ්‍ය සේවා බලපත්‍රය ලබාගෙන ඇති බවයි වාර්තා වන්නේ.